Я прыеду
*Міхась Пазнякоў*

Прыеду я абавязкова

У той любімы мой куток,

Дзе першае прамовіў слова,

Дзе я зрабіў свой першы крок.

Прыеду, каб адчуць душою,

Як веюць водарам лугі,

Аб чым шапоча над ракою

Лес, сябар мой найдарагі.

I басанож прайду сцяжынай,

Дзе па брыльянтах спелых рос

3 сябрамі бегаў у ажыны

I слухаў музыку бяроз.

Я роднай вёсцы пакланюся,

Зямлі прыгожай, маладой

I землякам — руплівым людзям,

Адданы ім усёй душой.

Там шум жытоў і квецень бульбы,

Блакітам цёплым лён цвіце…

3 усіх дарог я, край мой любы,

Заўжды вярнуся да цябе.